לאורך הסדרה ישנם אזכורים רבים למחזותיו של שייקספיר. השאלה האם הדמויות מצטטות את שייקספיר בכוונה תחילה או כהקבלה ספרותית גרידא לא מוכרעת בספרים. שייקספיר עצמו מוזכר בסדרה בקצרה כדמות מעברו של קורווין, משנותיו על כדור הארץ.
מד&quot;ב
אחמדים
העדה האסלאמית האחמדית היא פלג מוסלמי שנוסד בהודו ומטיף לנאורות, שלום ואהבה לאחר.
העדה האיסלאמית האחמדית היא תנועה רפורמית חדשנית עולמית. היא נוסדה בשנת 1889 בעיירה קאדיאן שבהודו. מייסדה כבוד מירזא ע'ולאם אחמד (1835-1908) טען שהוא הנביא המתקן המובטח אשר חסידי דתות שונים ציפו להופעתו תחת שמות ותארים רבים: ההינדים חיכו לקרישנה, הנוצרים חיכו להופעתו השנייה של ישו, היהודים לביאת המשיח, הפרסים לזראדשת, הסינים לקונפוציוס והמוסלמים חיכו גם למהדי וגם למשיח.
מאז הופעתו של מייסד העדה חלפו יותר ממאה ועשרים שנים.
אחמד האמין כי דת האסלאם היא דרך חיים של האנושות כולה. לכן הופעתו הביאה סוף סוף את הישועה ואת תור הזהב של דת אוניברסלית שהאדם מייחל לה ונכסף אליה. ובתור שכזה נערך מייסד התנועה האיסלאמית האחמדית לשליחות ולמשימה להציג את הפנים האמיתיות של דת האסלאם: דת כדרך חיים אוניברסלית, אסלאם סובלני, ידידותי, רציונלי, אסלאם הקורא לאהבת הבריות וכיבוד הזולת, אסלאם המטווה יחסי אדם-אדם ויחסי אדם – בורא עולם. האסלאם מפנה את תשומת הלב לזכויות ולחובות הורים-ילדים ולקשרי משפחה תקינים, יחסי בעל-אישה, יחסי עובד-מעביד, יחסי שכנים, יחסים בינלאומיים, פטריוטיות ואהבת עמים, אסלאם שהוא דת של מוסר וערכים ומעלות, אסלאם המספק לאדם כלים להתקדמות ועלייה בדרגות מוסר ורוח עילאיות.
האחמדים, חסידי המהדי והמשיח, רואים עצמם מוסלמים לכל דבר מבחינה דתית וכי האסלאם הוא דת חובקת עולם ולכל האנושות. כיום האחמדים נמצאים בכל היבשות מסביב כדור הארץ, ואפשר לראות את הפעילויות הדתיות, התרבותיות והחברתיות האינטנסיביות של העדה האיסלאמית האחמדית ביותר ממאתיים ארצות בעולם. מאות מרכזי הפצה הוקמו באפריקה, אסיה, אירופה, אוסטרליה ואמריקה. הקוראן תורגם בשלמותו לכשבעים שפות עולמיות, כמו כן תורגמו פסוקים נבחרים מהקוראן ומהחדית' (דברי הנביא מוחמד עה"ש) וקטעים נבחרים מכתבי מייסד התנועה האחמדית לכ-130 שפות.
כאמור רואים האחמדים את עצמם מוסלמים לכל דבר. יתרה מזו הם טוענים שהם המוסלמים האמיתיים, ושהם מייצגי האסלאם האמיתי. הם מתפללים חמש פעמים ביממה כשפניהם מכוונות לכּעבּה שבמַכָּה, הם צמים את חודש רמדאן, עולים למצוות החג' במַכָּה, הם חוגגים את חגי האסלאם ומציינים ימים חשובים בהיסטוריה המוסלמית ובהיסטוריה של התנועה האחמדית.
היסטוריה.
התנועה האחמדית נוסדה במדינת פנג'אב שבהודו הבריטית במאה ה-19 על ידי מירזא ע'ולאם אחמד אל-קאדיאני (1908-1835) ונקראת על שמו. בהיותו כבן 40 הכריז ע'ולאם אחמד כי אללה הטיל עליו לחדש פני הדת המוסלמית ולהשליט בעולם צדק ויושר. תומכיו התכנסו בעיר לודהיאנה ב-23 במרץ 1889 ונשבעו לו אמונים (ביעה بيعة). תאריך זה נחשב כתאריך בו נוסדה הדת האחמדית. במהלך השנים עשו אנשי התנועה פעולה מיסיונרית רחבת היקף וכך גדל מספר המאמינים. לאחר חלוקת הודו למדינה בעלת רוב הינדי ולמדינה מוסלמית, עברו אחמדים רבים מהודו לפקיסטן והמרכז הדתי עבר לעיר חדשה שהוקמה על ידי האחמדים - רבואה. התנועה נרדפה בפקיסטן במשך שנים והפעילות הדתית שלה הועברה ללונדון. כיום מפוזרים מרכזים של התנועה האחמדית במדינות רבות כולל ישראל (בחיפה).
לאחר מותו של מירזא ע'ולאם אחמד אל-קאדיאני ב-1908 התמנה אחד מתלמידיו הראשונים, חכים נור א-דין (حکیم نور الدین) כיורשו ותארו היה "היורש של המשיח".
לאחר מותו של חכים נור א-דין ב-1914, 25 שנה בלבד אחרי ייסוד התנועה, התפצלה התנועה לשני זרמים שכל אחד מהם הונהג על ידי מנהיגים אחרים. הזרם המרכזי נשאר בקדיאן (Qadian), העיר בה נולד מייסד התנועה ובראשו עמד מירזא בשיר אל-מימון מחמוד אחמד בנו הבכור של מייסד התנועה; הזרם השני עבר ללאהור ובראשו עמד מולאי מוחמד עלי. התנועה האחמדית של לאהור התקרבה יותר לאסלאם המסורתי ובעיני מוסלמים, חברי התנועה לא נחשבים ככופרים באסלאם.
המרכז הרוחני העולמי של התנועה האסלאמית האחמדית נמצא בעיירה קאדיאן שבהודו. בשנת 1947, עם חלוקת הודו לשתי מדינות, עברה ההנהגה הרוחנית והאדמיניסטרטיבית של התנועה לעיירה רַבְּוָּה שבפקיסטן.
ב-1984 הוציאו שלטונות פקיסטן, בהשפעת אנשי דת מוסלמים רדיקאליים, תקנות אינקוויציה ורדיפה נגד האחמדים ונגד פעילויותיה של העדה בפקיסטן. מאותה שנה, 1984, מרכז התנועה נמצא באירופה בחבל ארץ בדרום אנגליה הנקרא אסלאם-אבאד. שם מנוהלים ענייניה של התנועה בהנהגתו של החליפה הנוכחי (2012) כבוד מירזא מסרור אחמד.
ב-1992 החלו השידורים הטליווזיוניים של התנועה האחמדית אחת לשבוע. לאחר מכן תוגברו השידורים למספר שעות ביום. החל מ-1996 משדרת תחנת הטלוויזיה האחמדית לכל העולם בשלושה ערוצים באמצעות מספר לוויינים בעשר שפות, 24 שעות ביממה.
כיום.
נכון לשנת 2016 יש ריכוזים שונים של בני הקהילה ב-209 מדינות וטריטוריות, בעיקר בדרום אסיה, מערב אפריקה, מזרח אפריקה ואינדונזיה. קשה להעריך את גודלה המדויק של אוכלוסיית האחמדים. הנהגת הקהילה מדברת על "עשרות מיליונים" אולם רוב המקורות העצמאיים מעריכים כי האוכלוסייה נעה בין 10 ל-20 מיליון ברחבי העולם כלומר כ-1% מהמוסלמים בעולם, כאשר בפקיסטן לבד יש כ-4 מיליון.
בשנת 2001 ה"אנציקלופדיה הנוצרית העולמית" העריכה כי זו התנועה המתפתחת ביותר בתוך האסלאם.
מוסד הח'ליפות.
אחרי פטירתו של מייסד התנועה האחמדית (1908,(התחילה שושלת הח'ליפות באסלאם מחדש. בני העדה בחרו את גדול חכמי הדור, מאולאנא נור אלדין, תלמידו המקורב של המייסד לכהונת הח'ליפה (ח'ליף) הראשון של המהדי והמשיח (מייסד התנועה). הוא כיהן בתפקיד רם המעלה הזה שש שנים, עד מותו ב-1914.אז בחרה העדה את מירזא בשיר אלדין מחמוד אחמד ח'ליפה שני. ב-1965 נבחר הח'ליפה השלישי מירזא נאסר אחמד. ב-1982 נפטר החליפה השלישי ובמקומו נבחר הח'ליפה הרביעי מירזא טאהר אחמד שכיהן בתפקיד עד פטירתו באביב 2003.כיום הח'ליפה הוא כבוד מירזא מסרור אחמד שנבחר כמעט פה אחד לכהונה רמה זו.
עיקרי האמונה.
התורה האחמדית שוללת שלילה מוחלטת אלימות במסגרת הג'יהאד. התנועה מתגאה בהטפה לנאורות, שלום ואהבה לאחר. האחמדיה רואה בעצמה דת גלובלית, שאמורה לכלול בנוסף למוסלמים גם נוצרים, יהודים והינדים. לפי האמונה האחמדית, ישו היה בן-אדם שלא נצלב ולא הועלה השמימה, אלא הורד מן העץ על ידי תלמידיו, עבר להודו, ושם מת בגיל 120 בעיר סרינגר שבקשמיר. ע'ולאם אחמד, מבשר הדת, היה לפי דבריו גלגול של קרישנה, ישו ומוחמד גם יחד. הוא "אל-מועוד" - המובטח (מילה המקבילה במשמעותה למהדי). בניגוד לתפיסה האיסלאמית המקובלת לפיה מוחמד הוא "חותם הנביאים", האחמדים מאמינים שלאחר מותו לא חדלה הנבואה והיא עברה לע'ולאם אחמד ולתלמידיו אחריו.
עקרונות התורה האחמדית מחייבים את מאמיניה להיות נאמנים למדינה בה הם חיים. האחמדאי חייב במצוות הדת כדי להגיע לעולם הבא ואסור לו לעבור על חוקי ממשלת מדינתו, כדי שיחיה בשלום בעולם הזה. כל מאמין מפריש 6.5% מהכנסתו לפעילות הדת בתחומי החינוך והדת.
במהלך המאבק ההודי לעצמאות מבריטניה לא תמכו אנשי האחמדיה במאבק והעדיפו שלטון זר ששומר על זכויות המיעוטים על פני שלטון הינדי שעלול לדכא אותם, זה השתלב בגישתם לציות לחוק (בעוד שאנשי הקונגרס הלאומי ההודי פעלו נגד החוק הקיים בשאיפתם לעצמאות).
כחלק ממטלת קירוב הלבבות שנטלו על עצמם, מתרגמים האחמדים את הקוראן לשפות רבות, עד כה תורגם הקוראן בידיהם ובידי אחרים לכ-100 שפות, בתוכן יידיש.
האחמדים בישראל.
ב-17 במרץ 1928 בסוף שנות ה-20 ותחילת שנות ה-30 של המאה העשרים, החלו השליחים האחמדים ּ (המבשרים) להגיע לכפר ּכבביר. ראשון המבשרים היה מאולאנא ג'לאל אל דין שמס. הוא הגיע לחיפה ב-1927 מהודו דרך דמשק. בחיפה הוא נפגש עם צעירים ּ מבני כ ּב ּאביר שהזמינוהו לפגוש את זקני הכפר. באותה תקופה היו תושבי הכפר ּ נתונים להשפעת הסופים המשתייכים לכת השאזולית שמרכזה בעיר עכו. לאחר ביקור המבשר הראשון בכפר, החלו המשפחות להצטרף בהדרגה לכת האחמדית. ומקץ כמה שנים נהיה הכפר למרכז התנועה האסלאמית האחמדית במזרח התיכון.
בשנת 1934 נחנך המסגד הראשון ולידו המרכז הרוחני והתרבותי. הפעילות להפצת עקרונות התנועה האחמדית החלה ב-1927.ובשנת 1932 הוחל בהוצאת ירחון ּ "אלבשרא" (הבשורה), ביטאון התנועה, הממשיך לראות אור עד עצם היום הזה. השליחים של העדה הקדישו את מרצם ואת זמנם לחינוך הילדים ולהשרשת המסורת הדתית בקרב המבוגרים. בשנת 1934 נפתח בית הספר היסודי בו למדו בנים ובנות. תחילה למדו הילדים בתוך המסגד ובחדרים הנספחים. כיום בית הספר "אלאחמדייה" נמצא בבניין יפהפה נפרד בלב השכונה. באותה שנה (1934 (נרשמה העדה כאגודה עות'מאנית (כיום עמותה).
ענייני העדה מנוהלים על ידי ועד מנהל נבחר. בנוסף לוועד המנהל מאורגנים בני העדה בארגונים וולונטריים שונים: מועצת ילדים, מועצת ילדות, מועצת צעירים, מועצת זקנים ומועצת נשים. בראש הוועד המנהל עומד האמיר הנבחר נציג המרכז העולמי, והוא האחראי לתפילות ולדרשות ושאר הפעילויות הרוחניות וארגוניות של העדה. ב-1979 הוחלט להרוס את המסגד הישן ובמקומו נבנה מסגד אחר חדיש וגדול ומהווה אטרקציה לתיירים וסיירים רבים מישראל ומהעולם, והוא נושא אותו שם של המסגד הישן – ג'אמע סיידנא מחמוד.